AlexejDobrolubov/national_council_slovak_2010 huggingface dataset:
33. schôdza NR SR - 8.deň - A. dopoludnia
Dátum: 2025-04-04
Poslanec: Sabo, Michal (PS)
Druh vystúpenia: Vystúpenie s faktickou poznámkou

79. Pán Gašpar, kolegyňa Plaváková rozprávala aj o tom vo svojej rozprave, možno keby ste si to vypočuli celé, tak by ste nemuseli sa hrať stále na glosátora a moderátora tejto diskusie. Keď máte čo povedať k tomu návrhu, tak sa prihláste do rozpravy a rozprávajte. Ale nemoderujte to tu, prosím vás, hej? Ďakujem. A, Lucia, to, ako som ťa počul v tom tvojom príspevku, mňa to ako tvojho kolegu a kamaráta bolelo, pretože obaja sme v tomto pléne tak fiktívne označení ružovým trojuholníkom. A mňa to bolelo, ťa počúvať a súznim s tebou a mal som pocit, že ťa potrebujem počas celého toho príhovoru objať. Veď aj sa objímeme. A ono je to vlastne absurdné počúvať tieto veci a túto rozpravu po tom, čo sme napríklad mali včera tu takú poloabsurdnú diskusiu o tom, čo trápi samosprávy, že ich trápi podfinancovanie , že sme tu tento týždeň rozprávali o tom, ako naše obce a mestá nemajú aj v roku 2025 dobudované vodovody a kanalizácie a státisíce ľudí v tejto krajine žijú ako v 18. storočí a večer sa rozmýšľajú nad tým, že či sa osprchujú, alebo spláchnu, že tu žijeme pandémiou duševných ťažkostí a táto vláda namiesto toho, aby zdostupňovala zdravotnú starostlivosť, ju zužuje – robí totálny opak toho, čo by mala robiť –, že ľudí trápi drahota . Celé Slovensko je v absolútnej panike kvôli hlúpej, devastačnej Ficovej transakčnej dani. Všetci do nohy by sme tu mali byť v absolútnom strese kvôli clám, ktoré na nás uvalil americký prezident, ktorého konzervatívci a pseudokonzervatívci tu blahorečili po zvolení. Toľko problémov, koľko táto krajina tlačí pred sebou, problémy, o ktorých by sme tu mali rokovať každý deň, celý deň a tento parlament považuje za super nápad riešiť dve pohlavia, kto a či môže poskytnúť bezpečný a láskavý domov deťom, šikanuje rodiny, ktoré chcú mať bábätko, a nedarí sa im prirodzene, pretože je super nápad znemožniť umelé oplodnenie. Že vás hanba nefackuje! (Potlesk.)
33. schôdza NR SR - 7.deň - B. popoludní
Dátum: 2025-04-03
Poslanec: Sabo, Michal (PS)
Druh vystúpenia: Vystúpenie s faktickou poznámkou

201. Pán minister, ja si naozaj vyprosujem, aby ste nás nazývali populistami a špeciálne je to cynické, keď vy rozprávate o nás, že my sme populisti a ste vrcholný predstaviteľ strany SMER, slovenská populistická demokracia. A zároveň ja sa usmievam, keď vás počujem rozprávať o tom, že samosprávam nepomôže, keď sa tu budeme hádať. Tak ja vám odporúčam napríklad vypočuť si včerajšiu rozpravu k návrhu zákona o vodovodoch a kanalizáciách, ktorá bola absolútne vecná, bola odborná, bola pokojná, nikto tu nebliakal, našli sme dokonca krížom-krážom tu aj vzácnu zhodu, potvrdí to aj pán poslanec Hazucha, verím. Ja som mu k tomu zákonu vystúpil, aj som ho skritizoval, aj som niektoré časti pochválil, aj som povedal, čo by sme robili lepšie, čo by sme tam doplnili. S mnohými vecami sa napríklad predkladateľ pán Taraba stotožnil, čiže naozaj mne, prosím, nerozprávajte o tom, že ja som populista alebo niekto z mojich kolegov a kolegýň sme populisti. To isté platí, keď som absolútne vecne a odborne kritizoval ministra zdravotníctva za to, že zákon o psychoterapii namiesto toho, že chcel rozšíriť psychoterapiu a dostupnosť k zdravotnej starostlivosti, namiesto toho, aby ju rozšíril, tak ju zužuje. Tak tu po mne bliakal, že si vymýšľam. Pritom za mnou v tom momente stála celá odborná verejnosť a stavovské organizácie a on tu po mne bliakal, že ja si vymýšľam. Takže ja si vyprosujem, aby ste o nás rozprávali, že sme populisti a aby ste rozprávali, že robíme veci povrchne alebo neviem, nemáme riešenia. A ja si to naozaj vyprosujem. Mňa to rozčuľuje, keď takéto veci počúvam. A urobme si test SMER-om, hej, máme tu podpredsedu Gašpara, ktorý sa tu hádže o zem a predkladá návrhy uznesenia, lebo sa bojíte ulice. Zajtra tu budete sa hrať na insitných biológov a budete riešiť dve pohlavia, tak si poďme porozprávať, že čo konkrétne vy ste priniesli v tomto volebnom období, čo posúva samosprávy ďalej. Čo ich rozvíja, čo ich zveľaďuje, čo ich obnovuje, rekonštruuje, čo pomáha konkrétnym ľuďom, aby sa vo svojom meste, obci cítili bezpečne, aby sa nebáli napríklad dopadov klimatickej zmeny... (Prerušenie vystúpenia časomerom. Potlesk.)
33. schôdza NR SR - 7.deň - B. popoludní
Dátum: 2025-04-03
Poslanec: Sabo, Michal (PS)
Druh vystúpenia: Vystúpenie s faktickou poznámkou

171. Čítam a počúvam s porozumením. Michal, gratulujem ti k tomu vystúpeniu, že vôbec ti bolo umožnené, aby si rozprával, pretože nie všetci tvoji predrečníci a predrečníčky mali ten luxus, že mohli rozprávať, pretože pán predsedajúci naplno aplikuje náhubkové metódy, ktoré táto koalícia robí napríklad aj proti mimovládkam. Paradoxne tvoje vystúpenie sa dialo počas toho, ako tisícky ľudí po celom Slovensku protestujú proti tzv. ruskému zákonu, ktorým chce koalícia umlčať mimovládny sektor, a to, čo sa deje tam vonku na uliciach, tak to je absolútne v súlade s tým, čo sa deje v tomto pléne. My nemôžme plne vykonávať svoj mandát, pretože niekto zo svojvôle sa rozhodne, či môžeme alebo nemôžeme rozprávať, a pritom my chceme rozprávať v mene našich voličov a voličiek. Tak ty si mal ten luxus, že si mohol v mene našich voličov a voličiek rozprávať, nič to ale nemení na tom, že všetci súznieme, ktorí tu sedíme, aj ďalší vaši kolegovia a kolegyne, aj naši voliči, voličky súznejú s tým, že tá hlúpa Ficova transakčná daň musí byť čím skôr, tým lepšie zrušená. Ďakujem. (Potlesk.)
33. schôdza NR SR - 6.deň - B. popoludní
Dátum: 2025-04-02
Poslanec: Sabo, Michal (PS)
Druh vystúpenia: Vystúpenie s faktickou poznámkou

40. Vďaka za slovo, aj vám pán kolega Hazucha za vaše vystúpenie. Ja si to vážim, že ste vystúpili. Ja to beriem v podstate ako pamätný moment. Prvýkrát som vás tam videl za tým kecpultom. Kolegyňa Plevíková bola možno aj v šoku, lebo si to musela odfotiť. Žartujem, žartujem. Povedali ste, že konečne sa niečo začína robiť. No hurá, hej, je rok 2025. Ale ono tiež treba tlmiť nadšenie, pretože chcem pripomenúť, že nebolo to až tak dávno, čo enviromentálny fond navýšil úroky na úvery pre samosprávy. Najskôr to išlo na 2 %, potom to bolo stiahnuté na 0,5, lepšie, ale ešte stále je to päťkrát viac ako predtým, keď to bolo 0,1, hej. A ja to vnímam ako ďalšiu nezmyselnú bariéru pre obce a celkovo pre samosprávy na ceste za tým, aby sa rozvíjali, aby sa obnovovali a tie obce si naozaj prechádzajú tortúrou, keď budujú tie vodovody a kanalizácie. Veď to je jedna bariéra za druhou. Obstarávanie, projekty, dotácie, niekedy sa to opakuje ikskrát, to je olympijská disciplína, hej? A veď diskutujme, povedzme si, že tak je enviromentálny fond, je to banka, sú to monopoly, alebo je to prostriedok, ktorý vyberá od znečisťovateľov peniaze, aby ich dával na zlepšovanie životného prostredia. Povedzme si, ako vnímame enviromentálny fond. No ja si myslím, že 0,5 pre samosprávy, že pre mnohé je to nedosiahnuteľné. Ale diskutujme, že či naozaj takto chceme s tými peniazmi fungovať.
15. schôdza NR SR - 9.deň - B. popoludní
Dátum: 2024-06-25
Poslanec: Remišová, Veronika (SLOVENSKO)
Druh vystúpenia: Vystúpenie

154. Ďakujem veľmi pekne. Vážený pán predsedajúci, vážené pani poslankyne, poviem to v skratke, ide o podobný príklad, ako som uvádzala v predchádzajúcom, v predchádzajúcom rozhodnutí. Tento prípad sa týka Ing. Jána Vidu, člena, je to člen Dozornej rady Stredoslovenská energetika Holding, a teda predkladám návrh na schválenie rozhodnutia č. VP/160/22K/SVF zo dňa 28. septembra ’22, ktorým výbor vyslovil stratu verejnej funkcie verejnému funkcionárovi Ing. Jánovi Vidovi. Výbor prijal 28. septembra 2022 rozhodnutie podľa čl. 9 ods. 8 ústavného zákona č. 357/2004 Z. z. o ochrane verejného záujmu, ktorým vyslovil stratu verejnej funkcie vyššie uvedenému verejnému funkcionárovi. Toto rozhodnutie bolo schválené uznesením č. 1673, výbor poveril vtedajšieho predsedu, vtedajšieho predsedu, myslím, že to bol pán Susko, výboru v súlade s čl. 10 ods. 1 ústavného zákona predložiť písomné rozhodnutie výboru na schválenie Národnej rady Slovenskej republiky, keďže je to postup, ktorý vyplýva z ústavného zákona a podľa čl. 9 ústavného zákona, musí byť schválené toto rozhodnutie Národnou radou najmenej trojpätinovou väčšinou všetkých poslancov. Postup rokovania pléna Národnej rady o návrhu výboru na schválenie rozhodnutia o vyslovení straty verejnej funkcie verejnému funkcionárovi je upravený v čl. 9 ods. 8 a v čl. 10 ods. 1 a 2 ústavného zákona. Dotknutý funkcionár môže podať návrh na preskúmanie rozhodnutia výboru na Ústavný súd Slovenskej republiky v lehote 30 dní odo dňa doručenia rozhodnutia. Predseda Národnej rady v predchádzajúcom volebnom období, v VIII., nezaradil na rokovanie schôdze Národnej rady Slovenskej republiky pôvodnú tlač k tomuto návrhu, a teda vzhľadom k tomu, že konania vo veci ochrany verejného záujmu pri výkone funkcie verejných funkcionárov, nevzťahuje sa na to § 147 rokovacieho poriadku Národnej rady. Uznesením č. 310 z 13. decembra 2023 výbor zobral na vedomie, že rozhodnutím z 28. septembra 2022 bola verejnému funkcionárovi Ing. Jánovi Vidovi, členovi Dozornej rady Stredoslovenská energetika Holding, vyslovená strata verejnej funkcie a že uznesením č. 1673 zo dňa 28. 9. 2022 bol predseda výboru poverený predložením písomného rozhodnutia na schválenie Národnej rade, ktorý predložil návrh predsedovi Národnej rady Slovenskej republiky pod tlačou 1225. Súčasne výbor zobral na vedomie, že predseda Národnej rady v VIII. volebnom období nezaradil na rokovanie Národnej rady Slovenskej republiky tlač 1225 a že ako predsedníčka výboru opätovne predložím písomné rozhodnutie na schválenie Národnej rade Slovenskej republiky. Pán predsedajúci, ďakujem. Otvorte, prosím, rozpravu.
15. schôdza NR SR - 9.deň - B. popoludní
Dátum: 2024-06-25
Poslanec: Remišová, Veronika (SLOVENSKO)
Druh vystúpenia: Vystúpenie

152. Ďakujem. Ďakujem, pán predsedajúci. Vážený, vážený pán predsedajúci, vážené poslankyne, páni poslanci, dovoľte mi ako predsedníčke Výboru Národnej rady Slovenskej republiky pre nezlučiteľnosť funkcií predložiť návrh na schválenie rozhodnutia z 20. septembra 2022, ktorým výbor stanovil, vyslovil stratu verejnej funkcie verejnému funkcionárovi Ing. Petrovi Dratvovi, ktorý je člen Rady Slovenského pozemkového fondu. Výbor na svojej 24. schôdzi dňa... ešte v predchádzajúcom volebnom období dňa 20. septembra 2022 prijal rozhodnutie podľa čl. 9 ods. 8 ústavného zákona č. 357/2004 Z. z. o ochrane verejného záujmu pri výkone funkcie verejných funkcionárov, ktorým vyslovil stratu verejnej funkcie vyššie uvedenému verejnému funkcionárovi. Toto rozhodnutie bolo schválené 20. septembra uznesením č. 1633 a výbor poveril vtedy predsedu výboru v súlade s čl. 10 ods. 1 ústavného zákona predložiť písomné rozhodnutie výboru na schválenie plénu Národnej rady Slovenskej republiky na najbližšiu schôdzu Národnej rady. Tento postup vyplýva z ustanovení čl. 10 ods. 1 ústavného zákona, podľa ktorého rozhodnutie prijaté podľa čl. 9 ods. 8 musí byť schválené Národnou radou Slovenskej republiky trojpätinovou väčšinou. Postup rokovania pléna Národnej rady o návrhu výboru na schválenie rozhodnutia o vyslovení straty verejnej funkcie verejnému funkcionárovi je upravené v čl. 9 ods. 8, čl. 10 ods. 1 a 2 ústavného zákona. Podľa uvedených ustanovení ústavného zákona, Národná rada Slovenskej republiky rokuje podľa čl. 10 ods. 1 ústavného zákona a schválené rozhodnutie zverejňuje a doručuje ho spolu s uznesením v písomnom vyhotovení výboru, ktorý zabezpečí ich doručenie verejnému funkcionárovi. Dotknutý verejný funkcionár môže podať návrh na preskúmanie rozhodnutia výboru na Ústavný súd v lehote 30 dní. Predseda Národnej rady Slovenskej republiky v VIII. volebnom období nezaradil tieto návrhy na rokovanie schôdzi Národnej rady Slovenskej republiky a vzhľadom na to, že na konania vo veci ochrany verejného záujmu pri výkone funkcií verejných funkcionárov sa nevzťahuje čl. 147 ods. 1 rokovacieho poriadku Národnej rady, uznesením č. 8 z 13. decembra 2023 výbor zobral na vedomie, že rozhodnutie z 20. septembra 2022 bola verejnému funkcionárovi Ing. Petrovi Dratvovi, členovi Rady SPF, vyslovená strata verejnej funkcie a že uznesením zo dňa 20. 9. 2022 bol predseda výboru poverený predložením písomného rozhodnutia na schválenie Národnej rade. Súčasne výbor zobral na vedomie, že predseda Národnej rady v VIII. volebnom období nezaradil na rokovanie Národnej rady túto tlač, tlač č. 1223, a že ako predsedníčka to opätovne predložím, ako predsedníčka výboru opätovne predložím písomné rozhodnutie na schválenie Národnej rade Slovenskej republiky. Pán predsedajúci, skončila som, prosím, otvorte rozpravu. Ďakujem.
15. schôdza NR SR - 9.deň - B. popoludní
Dátum: 2024-06-25
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

142. Pán poslanec Pročko, ďakujem, že si upozornil na, na dvojtvárnosť, na dvojtvárnosť koalície, najmä vo vzťahu k, k urážaniu žien. Naozaj je tu jedna otázka pána Hlinu, keď sa spýtala, čo robí vaša manželka, tak tu vyvolala zdesenie v tejto sále, ale to, že koaliční poslanci na verejných zhromaždeniach burcovali dav a nadávali prezidentke, že je americká... viete čo, tak to žiadne pobúrenie nevyvoláva. Alebo že pán minister Šutaj Eštok chodí do diskusií s trestne stíhaným extrémistom, ktorý bežne, bežne nadáva a vyhráža sa ženám alebo napríklad okresný funkcionár, okresný funkcionár strany HLAS o mne točí videjká a hovorí, že mám zhniť, a klame o mne v každom druhom videu. Áno, pán Migaľ, presne tak to bolo. Alebo že pán Migaľ sa postaví pred nejaký kaštieľ, kde hovorí, tento kaštieľ patrí žene Igora Matoviča, vídavajú ju v tejto obci, manželka Igora Matoviča v živote nebola v danej obci a v živote s daným kaštieľom nemala nič spoločné. Toto u vás žiadne pobúrenie nevyvoláva. A toto je tá dvojtvárnosť a pokrytectvo. Takže keď ide o úctu k ženám, tak prosím vás, vy radšej nič nehovorte, pretože vy úctu k ženám nemáte absolútne žiadnu.
15. schôdza NR SR - 6.deň - A. dopoludnia
Dátum: 2024-06-19
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

20. Ďakujem. Ďakujem, pán, ďakujem, pán poslanec, ale myslím, že nemám tu teraz kompletný spis pre, ja poznám ten prípad, ale tento problém začal, a vy to veľmi dobre viete, nie za našej vlády. Vy ste podávali ten projekt, my sme ten problém v zásade zdedili, čo si myslím, že, a zdedili sme veľmi veľa problémov podobného rázu, ktoré sa týkali, ktoré sa týkali aj verejných obstarávaní, aj problémových, problémových projektov. Čiže, žiaľ, áno, niektoré takéto projekty sme zdedili. A áno, keď som prišla, my sme si robili zoznam, ako dlho trvá kontrola verejného obstarávania na sekcii IROP, ktoré predtým patrilo pod ministerstvo hospodárstva, pôdohospodárstva, to veľmi dobre viete, kde tie lehoty kontroly verejného obstarávania boli neuveriteľné. Ony niekedy, to vy ste ešte povedali nízku, nízky počet mesiacov, ale tam trvali neskutočne dlho. Nám sa podarilo znížiť to o 60 alebo 70 %. To bola jedna zo zásadných vecí, ktoré sme začali robiť. Takže áno, keď prišiel IROP z ministerstva pôdohospodárstva smerom teda na MIRRI, tak tie indikátory boli v katastrofálnom stave. Jednak bolo verejné obstarávanie, kontrola trvala neuveriteľne dlho a celková kontrola projektov niekedy trvala dva roky. Dva roky jedna kontrola. Aj to sa nám podarilo znížiť.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

160. Ja mám pochopenie, pretože chcete niečo urobiť na zvýšenie bezpečnosti predsedu vlády, ale nesúhlasím so slovami pána ministra obrany Kaliňáka, ktorý hovorí o tom, že je trápne, že vôbec spochybňujeme, spochybňujeme skrátené legislatívne konanie. Skrátené legislatívne konanie totiž nespochybňujeme len my. Skrátené legislatívne konanie spochybňuje Súdna rada. A to naozaj nemôžete hovoriť o tom, že Súdna rada to sú nejakí „naši ľudia“ alebo „naši sudcovia“ , čiže tam sú vaši nominanti. Skrátené legislatívne konanie spochybňuje generálny prokurátor pán Žilinka, na ktorého sa veľmi radi odvolávate, a skrátené legislatívne konanie, ale aj zákon ako taký tak spochybňuje ZMOS, Združenie miest a obcí Slovenska. A keď teda už nemáte toľko veľkorysosti, aby ste zobrali do úvahy námietky opozície, tak aspoň zoberte do úvahy námietky vašich, vašich ľudí, ktorí vám hovoria, že skrátené konanie v tomto prípade je neopodstatnené.
15. schôdza NR SR - 2.deň - B. popoludní
Dátum: 2024-06-12
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

86. Ďakujem, pán poslanec, ale toto je prístup ku všetkým nezávislým úradom a štátnym inštitúciám. Táto vládna koalícia posiela odborníkov na ulicu a na vysoké štátne funkcie dosadzuje ľudí, kde jediným kritériom je stranícka knižka. Pán poslanec sa pýta, prečo to robia. No tak preto, aby mali naozaj všetko pod palcom a lieky, lieková politika, to je naozaj niečo, čo, v čom je veľký biznis. Hlasovali sme, my sme boli proti, ale bol tu zákon o zrušení verejných vypočutí pri kultúrnych inštitúciách, pri galériách, to je podobné. Verejné vypočutia sa rušia, to znamená, že výberové konania budú prebiehať absolútne netransparentným spôsobom. To isté sú ďalšie inštitúcie. Ja spomeniem životné prostredie, doména SNS, je opäť krásnym príkladom. Na SHMÚ to nebol náš nominant, ktorý tam bol. My sme tam jednoducho toho človeka nechali, hoci to bol nominant predchádzajúcich vlád. Nechali sme ho tam preto, lebo, pretože bol odborník a nebol dôvod vyhodiť odborníka na ulicu, keď tento ústav dobre riadil. Vy, naopak, ste ho museli vyšmariť a dosadiť si tam svojho človeka, aby ešte aj to počasie ste mali pod palcom. Je to naozaj hanba!
15. schôdza NR SR - 2.deň - B. popoludní
Dátum: 2024-06-12
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

70. Ďakujem veľmi pekne, pán poslanec Pročko, že ste upozornili aj na dvojaký meter. A ja by som bola veľmi rada, keby pán predsedajúci, pán Blaha naozaj uplatňoval rovnaký meter na poslancov koalície a na poslancov opozície. Pretože mňa upozorňuje pri pulte, že nerozprávam k téme, poslancov koalície nechá vyprávať hodiny a hodiny úplne mimo témy, tak aspoň to posledné obdobie, ktoré mu zbýva tu na Slovensku, aby uplatňoval rovnaký meter aj na poslancov opozície, aj na poslancov koalície. Druhá vec, veľmi pekne si povedal, áno, tento zákon je protiústavný. Občania majú právo na informácie, majú právo vedieť, čo ich volení zástupcovia za tieto peniaze robia. A ja spomeniem len jeden príklad za všetky, napríklad nájom pána neviditeľného ministra, pána Keketiho. Pán minister si prenajal jeden štvorcový meter za 20 eur za meter štvorcový, hoci my sme si prenajímali podobné priestory v rovnakej lokalite, dokonca od toho istého prenajímateľa, teda ktorý patrí do tej istej skupiny, za 10 eur. Dvojnásobná cena a toto je ten dôvod, pretože poslanci koalície nechcú, aby sa ľudia dozvedeli o ich zlodejinách a kšeftoch.
33. schôdza NR SR - 6.deň - B. popoludní
Dátum: 2025-04-02
Poslanec: Sabo, Michal (PS)
Druh vystúpenia: Vystúpenie s faktickou poznámkou

30. Vďaka, kolega, za vystúpenie. Len aby som trošku korigoval, hej, že ten začiatok, že nie sme nadšení, sme obozretní, preto som aj povedal, že v prvom čítaní tento návrh podporujeme, ale v tom druhom čítaní si budeme dávať o to väčší pozor na, presne z rovnakých dôvodov ako vy, na to, že sa nám tam môžu objaviť nejaké pozmeňovacie a doplňujúce návrhy a budeme k tomu naozaj citlivo a obozretne pristupovať.
33. schôdza NR SR - 6.deň - B. popoludní
Dátum: 2025-04-02
Poslanec: Sabo, Michal (PS)
Druh vystúpenia: Vystúpenie s faktickou poznámkou

26. Vďaka za slovo, aj tebe, Janka, za vystúpenie a ešte nadviažem aj na to, čo už bolo povedané, že ono to, ten problém s kritickou infraštruktúrou, že ono to nie je len o rúrach, nie je to len o tých samotných vodovodoch a kanalizáciách. Vlastne som si spomenul, keď si povedala slovo splašky, že to je taká akože ošemetná situácia, lebo buď tu máme teda kategória A, tá problematická, trativody, a potom tu máme kategóriu B, ešte tragickejšiu a problematickejšiu, to sú čistiarne odpadových vôd, ktoré, a to nie je situácia opäť, ktorá vznikla z noci do rána, jednoducho nemáme dostatočné kapacity na čistenie odpadových vôd. Od decembra má Slovenská republika infringement a ja som to vlastne aj pánovi ministrovi už hovoril pri jednej príležitosti, že ma celkom tak zamrzelo, že som napríklad v programovom vyhlásení vlády tri slová čistiarne odpadových vôd nenašiel. A bol by som rád, keby sa vlastne tá téma rozšírila, aby to boli nie dve slová, ale aby to bolo viacej slov, aby to boli vodovody, kanalizácie a čistiarne odpadových vôd. Pretože ak teda chceme ten problém riešiť komplexne, tak toto do toho definitívne zahrnúť, poťažmo keď máme teda aktívny infringement od Európskej komisie. Vďaka.
33. schôdza NR SR - 6.deň - B. popoludní
Dátum: 2025-04-02
Poslanec: Sabo, Michal (PS)
Druh vystúpenia: Vystúpenie s faktickou poznámkou

20. Aj vám, pán podpredseda, aj vám. Janka, súhlasím s tebou v tom, čo si povedala, my zdieľame túto mizériu v tom, že my sa dokážeme tak rozčúliť pri niektorých veciach, že naozaj táto téma tej základnej infraštruktúry, veď to by malo byť to, čo nás jednak všetkých spája, ale zároveň by nás to malo všetkých rozčuľovať v tejto krajine, pretože už desať rokov my sme sa mali rozprávať nie o tom, že čo ešte potrebujeme dobudovať, ale kde čo ideme už opravovať, lebo by to bolo asi vhodné. Hej, že ten prístup, ten investičný dlh, to nie je len v peniazoch, to je aj morálny dlh investičný, aj odborný investičný dlh a tak ďalej. A Peter, to, čo si povedal, v tom súhlasím, aj sa zhodneme, veď ja som to aj v podstate vo svojom vystúpení povedal, že ja považujem za absolútne škandál v tom, že tuná s každou ďalšou garnitúrou sa skartujú tony a tony strategických dokumentov a nemusia sa ani skartovať, môžu sa spaľovať, alebo len akože padá na nich prach a nemáme tu nijakú kontinuálnu víziu toho, že aj so zmenou garnitúry jednoducho ideme ďalej, pretože raz sme si povedali, že toto je najlepšie možné riešenie a teraz z neho ideme, však nemusíme 100-percentne so všetkým súhlasiť, ale niekam sa chceme dostať. 20-2 A ja pevne verím, že tak ako bolo povedané, že toto je začiatok a že my sa či už pod vedením pána ministra Tarabu, alebo aj potom s ďalším vedením, že sme sa vydali na cestu toho, aby sme tú základnú kritickú infraštruktúru tohto štátu nielen dobudovali, ale aj, v úvodzovkách poviem to prenesene, "vyliečili". A my sme tu od toho, aby sme aj tú ruku podali, hej, nielen podali, ale aby sme sa aj pričinili k tomu, aby sa to spoločne podarilo, lebo nám všetkým na tom záleží. Vďaka.